text: Tre narko-bilister på fire timer
  10 februar 2014 kl. 05.20
  På kun fire timer søndag eftermiddag og aften afslørede patruljer fra Syd-og Sønderjyllands Politi ikke færre end tre narko-bilister.
  En 22-årig mand blev kort efter kl. 16 stoppet i Hjerting ved Esbjerg og viste sig at have spor af narko i blodet, da han blev testet. Det samme var tilfældet ved 20-tiden i Rødding, hvor 45-årig mand blev standset på Kongevej i Rødding, mens det et kvarter senere var en 58-årig mand i Esbjerg, der blev afsløret som narko-bilist.
  .- Politiet har fået lettere ved at tjekke bilister for narko med nyt testudstyr - og narkotika efterlader sig spor i organisme og krop i dagevis. Det snyder mange trafikanter, siger vagtchef Claus Skovgaard hos Syd- og Sønderjyllands Politi til TV SYD.
  Bliver man taget i trafikken med narkotika eller ulovlig medicin i blodet, straffes det som spritkørsel med 1,2 promille. Det vil sige, at for første gang narko-kørsel får man frakendt kørekortet ubetinget i tre år og får en bøde på mindst en netto månedsløn.
   - Her er reglerne om narko og trafik
  